આ બાબતમાં મરે કહેવાનું છે કે ગોવર્ધન મઠના (અને તે પહેલાં શારદાપીઠના) શંકરાચાર્ય સ્વામી ભારતી કૃષ્ણ તીર્થ જી મહારાજની બુદ્ધિપ્રતિભાના પરિણામ રૂપે વૈદિક ગણિત બન્યું છે. આ પુસ્તકમાં શ્રીમતી મંજુલા ત્રિવેદીએ ‘My Beloved Gurudev’ પરિચય લેખ લખ્યો છે. એમાં એમણે કહ્યું છે કે આ ગાણિતિક સૂત્રો અથર્વવેદમાં જોવા નહીં મળે. એ એના પરિશિષ્ટમાંથી ગુરુદેવે પોતાની અંતઃ પ્રેરણાથી તારવ્યાં છે. આમ વૈદિક ગણિત શંકરાચાર્યજીની પોતાની પ્રતિભાનું પરિણામ છે, વેદોમાં નથી. શંકરાચાર્ય મહારાજ પોતે પણ કહે છે કે એમણે ૧૬ ગાણિતિક સૂત્રો અથર્વવેદના પરિશિષ્ટમાંથી સિદ્ધ કર્યાં છે.